|  |  |  |
| --- | --- | --- |
| NAKON 60 GODINA čeKANJA DOBIVAJU DVORANU | | |
| IZGRADNJA SPORTSKE DOVRANE oš „ĐURO ESTER“ U KOPRIVNICI | | |
| „Škola bez dvorane“ postaje škola s najmodernijom dvoranom u Koprivnici Na Trgu slobode u Koprivnici na prostoru vanjskog igrališta iza Osnovne škole „Đuro Ester“ 12. listopada 2020. godine započela je izgradnja sportske dvorane. Radove izvodi tvrtka Radnik d.d. iz Križevaca, prema projektu i uz financiranje Grada Koprivnice.    *Radove izvodi Radnik d.d. iz Križevaca uz financiranje Grada Koprivnice*  Ravnateljicu Škole Sanju Prelogović pitali smo kako će izgledati buduća dvorana i hoće li nakon izgradnje ostati dio postojećeg igrališta za vanjske aktivnosti. *Dvorana će zauzeti prostor od 1420 metara kvadratnih. Pokraj dvorane od strane vrtića ostat će vanjsko košarkaško igralište. Dvorana će imati moderan lučni oblik, bit će među prvima u Hrvatskoj konstruiranih od materijala alucinka. Svlačionice i popratne prostorije bit će izgrađene klasičnom zidanom gradnjom. Unutar dvorane nalazit će se košarkaško i rukometno igralište te pomična tribina sa 168 sjedećih mjesta –* rekla je ravnateljica Škole.  Od 1959. godine kada je osnovana pa sve do danas, škola „Đuro Ester“ radi bez sportske dvorane. Nastavu Tjelesne i zdravstvene kulture, školske aktivnosti i priredbe učenici održavaju u većoj učionici dimenzija 10 x 10 m*.* | *Buduća sportska dvorana OŠ „Đuro Ester“* ***Nakon 60 godina čekanja naši će učenici dobiti mogućnost za kvalitetnu nastavu Tjelesnog i zdravstvenog odgoja, više prostora za prijeko potrebnu tjelesnu aktivnost, mogućnost za igranje utakmica i kvalitetno pripremanje za sportska natjecanja – ističe ravnateljica Škole Sanja Prelogović.*** | |
| *Teško je održavati normalnu nastavu tjelesnoga u ovakvom prostoru. Brojne aktivnosti nisu izvedive. Unatoč tome nedostatku ostvarivali smo zapažene uspjehe na sportskim stolnome tenisu, rukometu, badmintonu. Nekoliko uzastopnih godina učenice ove škole osvajale su druga i treća mjesta na državnome natjecanju u badmintonu. Veći dio nastave tjelesnog izvodi se na vanjskom igralištu iza škole –* ističe učiteljica tjelesne i zdravstvene kulture Vesna Hižman-Perošić.  Budući da škola broji 740 učenika koji polaze nastavu u dvije smjene, hladni i kišoviti dani, kada učenici ne mogu vježbati vani, predstavljaju veliki problem za organizaciju nastave i različitih aktivnosti poput radionica, predavanja, kulturnih događanja. Učenici su često primorani vježbati na hodnicima i učionicama. Situacija s epidemijom COVID-19 dodatno otežava organizaciju nastave i onemogućava tjelesno vježbanje i kretanje jer se učenici ne smiju zadržavati na hodnicima, vježbati u učionicama, a postojeća „mala dvorana“ nema dovoljno prostora da bi se održao propisani razmak između učenika u tjelesnim aktivnostima. | Ravnateljica Sanja Prelogović najavljuje da bi radovi na novoj dvorani trebali biti gotovi do lipnja 2021. te ističe zadovoljstvo investicijom Grada Koprivnice za poboljšanje uvjeta i kvalitete rada u Osnovnoj školi „Đuro Ester“.    Izgradnjom dvorane Osnovna škola „Đuro Ester“ više neće biti jedina škola u gradu Koprivnici koja nema sportsku dvoranu. Grad će također dobiti još jedan prostor za organizaciju sportskih događanja i manifestacija. Dvoranu će koristiti i koprivničke udruge i sportski klubovi koji promiču zdrav način života i pronose ime grada Koprivnice na regionalnim i državnim susretima.  Gala Knežević, 5. a  Novinarska grupa  OŠ „Đuro Ester“ Koprivnica |